**REFERAT**

|  |  |
| --- | --- |
| Referat fra møte i rådmannskollegiet 6. februar 2014 | |
|  | |
| **Sted:** | Møterom Sal 3 i Ælvespeilet, Porsgrunn |
| **Møteleder:** | Per Wold |
| **Referent** | Karianne Resare |
| **Til stede:** | Tore Marthinsen, Per Wold, Knut Wille, Hanne Winberg , Jørn Christian Schøth Knudsen,  Ole Magnus Stensrud, Karianne Resare |
| **Forfall:** | Jan Sæthre (vara møtte) |
| **Kopi til:** | [www.grenlandssamarbeidet.no](http://www.grenlandssamarbeidet.no) |

|  | Ansvar / frist |
| --- | --- |
| **Sak 1/14 Referat fra rådmannsmøtet 16. desember 2013**  **Konklusjon:**  Godkjent. |  |
| **Sak 2/14 Orienteringssaker**   * **Brannordningsprosess Skien – Porsgrunn**   Etter ønske fra Bamble ga brannsjef Nicolay Underthun en orientering om samarbeidsprosess vedr brannordning i Skien og Porsgrunn. Bamble ba om å bli med på utredningen, noe som ble imøtekommet. Se notat vedlagt dette referatet.  Konklusjon: Prosessen fortsetter i samme spor med også Bamble og Siljan som deltagere.  - **Beredskapssamarbeid** Notat fra beredskapskoordinator i Skien vedr forslag om ytterliggere beredskapssamarbeid var oversendt i forkant av møtet. Konklusjon: Forslagene om felles maler og opplæring mm. i fremlagte notat støttes av rådmannskollegiet.  Dette formidles Beredskapsnettverket.  **Konklusjon:**  Tatt til orientering med de kommentarene som følger av konklusjonene over. | Karianne |
| **Sak 3/14 Søknad til KMD – Utviklingsprogram for byregioner** Gjennomgang og drøfting av prosjektforslag med arbeidstittel ” Mer vekst i Grenland – utvikling i by og omland”. Søknad om midler fra KMDs program er sendt inn på vegne av alle seks kommunene og TFK.  Prosjektet er ment å bidra til å legge et bedre grunnlag for næringsutviklingssamarbeidet og imøtekomme behovet for kartlegging og analyse av næringsarealer slik fremkommet i arbeidet med ATP Grenland.  **Konklusjon:**  Rådmennene tok orienteringen til etterretning og støttet prosjektforslaget ” Mer vekst i Grenland – utvikling i by og omland. |  |
| * **Sak 4/14 Søknad til FM om utviklings- og omstillingsmidler for 2014 og rapport vedr bruk av midler i 2013** * Karianne orienterte om utarbeidet og oversendt søknad om midler for 2014 til Fylkesmannen.   Det arbeides med rapportering på bruk av midler i 2013.  **Konklusjon:**  Tatt til orientering. |  |
| **Sak 5/14 Sak-arkiv prosjektet** Prosjektleder Anne Marie Eliassen møtte**.** Følgende punkter ble behandlet:   * Orientering om status i prosjektet * Delutredning ”Oppbevaring av elektronisk arkiv i Grenland”, se vedlegg Anne Marie orienterte om problemstillingene og utarbeidelsen av delutredningen. Utredningen tar utgangspunktet i vedtatte beslutning om lokal løsning og ikke gått inn på vurdering av en ev. avtale med f.eks IKA Kongsberg. Arbeidsgruppens anbefaling fremgår av kap 9. Delutredningen ble tatt til etterretning. Kommunene trenger et nærmere beslutningsgrunnlag for å kunne ta en beslutning på om vi skal gå videre med en lokal løsning eller knytte seg til en ekstern leverandør. * Forvaltningsplan – felles rutiner Bamble tar ansvaret for felles forvaltning av løsningen. Denne koordineringsoppgaven dimensjoneres til en 50 % stilling. Stillingsandelen finansieres av alle kommunene i fellesskap og fordeles med lik andel på hver kommune. Gruppen som ser på videre forvaltning av løsningen skal ha møte med SI den 27. febr.. Det utarbeides en aktivitetsplan og økonomisk oversikt hvert år som vedlegg til forvaltningsplanen. Det er nå satt på kontaktpersoner fra kommunene og det er satt i gang noen av aktivitetene fastsatt i forvaltningsplanen. * Forvaltning og implementering av løsningen og nye rutiner/arbeidsformer i den enkelte kommune Viktig å drive omstillingsarbeidet internt i hver kommune. Nye rutiner og arbeidsformer må innarbeides. Dette er et arbeid som må påregnes å ta et par år. Arbeidskrevende prosess som krever flere en en person.   **Konklusjon:**   * Rådmennene tar delutredningen til etterretning. Rådmennene ønsker at det også vurderes om vi skal videreføre og utvide det eksisterende samarbeidet til å gjelde elektronisk arkiv eller om det er økonomisk lønnsomt å inngå samarbeid med eksterne aktører. Prosjektet innhenter tilbud fra aktuelle eksterne leverandører. * Øvrige punkter støttes og ble tatt til orientering. | Sak-arkiv- prosjektet v/prosjektleder |
| **Sak 6/14 Fremtidig næringsutviklingssamarbeid – opprettelse av ViG IKS**  Orientering og videre drøfting av følgende punkter:   * Budsjett for selskapet 2014 – kommunenes finansieringskrav  Det ble vist til foreløpig drøftelser i rådmannsmøte i desember 2013.   Her ble det enighet om å justere driftsmidlene gitt selskapet i 2013 tilsvarende den Skien effektuerte fra samme år. Justerte overføringer blir utgangspunktet for overføringer av driftsmidler for 2014. I tillegg skal hver kommune overføre en nærmere fastsatt stillingsandel. Forholdet mellom de stillingene som skal overføres og det totale driftsbudsjettet til selskapet i 2014 ble ikke fullstendig drøftet i sist møte.  Det ble enighet om å ta utgangspunkt i Skiens andel (overføring i 2013 med tillegg av estimert kostnad for en 100% stilling). Dette beløpet settes til 44% av selskapets driftsbudsjettet for 2014. De øvriges andel beregnes med dette som utgangspunkt.   * Rekruttering daglig leder  Søkerlisten er vurdert og oversendt med kommentarer og en utvelgelse av 6 kandidater til styrets leder og nestleder. Leder og nestleder er utvalgt av styret i ViG IKS til å forestå og følge ansettelsesprosessen frem til endeligbeslutning. Styrets representanter ønsker ekstern bistand i sluttfasen. Det er sendt ut en tilbudsforespørsel til 3 bemanningsbyråer (Skagerak Consulting, Bemanningsbyrået og CRGroup ) * Overføring av ansatte Se punkt vedr budsjett over. Det er igangsatt prosesser vedr de konkrete overføringene av stillinger og personer mellom enkelte kommuner og ViG IKS.  Overføring av ansatte og ev avtale om tilbakekjøp av stillingsandel av kommunen reguleres i særskilte bilaterale avtaler. * Nærmere oppgaveavgrensning/mandat for IKSet Styret i ViG IKS vil jobbe videre med dette fremover. Rammene er lagt i selskapets vedtatte vedtekter og politisk sak behandlet i eierkommunene. Alt næringsutviklingsarbeid med unntak av arrangementer, reiseliv og turisme, inkludert hytteturisme. Konkretisering av oppgavene vil videre være tema i utarbeidelsen av avtalene om overføring av ansatte for de kommunene der dette er aktuelt. ViG IKS har ansvaret for markeds- og omdømmearbeid knyttet til bedrift og nyetableringer. Omdømmearbeidet med vekt på bodimensjonen er per d.d overført til den enkelte kommune. Nettverksgruppen for de informasjonsansvarlige i kommunene skal møtes den 10. mars og drøfte hvordan de kan jobbe sammen videre. Rådmennene ønsker en tilbakemelding fra nettverket med forslag til hvordan videre samarbeid. * Avvikling av ViG AS – prosess Kort orientering om avviklingsprosessen. Det jobbes videre med avviklingsbalansen og utbetaling til eierne ihht selskapets vedtekter og aksjelovens bestemmelser.   **Konklusjon**:  Konklusjonene følger av omtalene under de enkelte punktene over. | Alle |
| **Sak 7/14 «Læringsløpet» - orientering om prosjekt**  Karianne orienterte om pågående prosjekt vedr e-læring i kommunesektoren: Fra prosjektspesifikasjonen:  **Læringsløp i Telemark, Kongsbergregionen og Vesterålen – et KommIT prosjekt.**  **«*Mål for hovedprosjektet:***  *Effektmål (hva skal oppnås av nytte/gevinster):*  *Kommunene skal drive et systematisk arbeid med utvikling og vedlikehold av organisasjonens og den enkelte ansattes kompetanse basert på fremtidsrettede digitale verktøy og nasjonal deling av ressurser.*  *Øke den kommunale ikt kompetansen*  *Effektmålene kan måles gjennom statistikk for gjennomførte digitale kurs i kommunal sektor/ antall kommuner som aktivt bruker plattformen.*  *Resultatmål (hva skal leveres):*  *Legge til rette for kompetansedeling og utvikling i sektoren gjennom:*  *En skalerbar læringsportal for kommuner med et bredt innhold av heldigitaliserte læringsressurser som fritt kan deles mellom alle kommuner. Innhold kan være egenutviklet, utviklet av andre offentlige etater eller kjøpt inn fra markedsaktører.*  *Læringsportalen skal ha verktøy som gir kommunale ledere mulighet til å følge opp sine ansattes kompetanse med digitale og fysiske kurstilbud, samt følge opp ansattes gjennomføringsresultater.*  *Læringsportalen skal ha identitetshåndtering basert på nasjonal eID og rollestyring etter kommunale behov.*  *Læringsportalen skal etableres og driftes i et forvaltningsregime som kommunal egen regi, eksempelvis KommIT, med forretningsmodeller som gir like muligheter til bruk for alle kommunestørrelser, som prising etter folketall.*  *Det skal etableres varige communities rundt læringsportalen som sikrer enkeltkommuner og kommuneregioner medinnflytelse over bruk og videreutvikling.»*  Se også vedlagte dokumenter: Mandat med anmodning til KommIT og flyer «4 spørsmål om prosjektet». Grenland har hatt en svært vellykket pilot i helse- og velferd i Skien. Har vist stort gevinstpotensialet og vekket interesse fra de øvrige deltakerne og KommIT.  Prosjektet vil bli presentert nærmere på KS Telemarks strategikonferanse i Vrådal.  **Konklusjon:**  Tatt til orientering. |  |
| **Sak 8/14 Interkommunale samarbeid – budsjettrammer**  Særskilt eksempel AiG – budsjettrammene – hvordan behandles dette av rådmannskollegiet?  I forbindelse med utarbeidelsen og behandlingen av rapport vedr ny organisering og nye vedtekter for Grenlandssamarbeidet er daglig leder og rådmannskollegiet gitt mandat til å vurdere utarbeidelse av felles rapportering og budsjettrutiner for de interkommunale samarbeidene. Behovet og mulig utforming av slike rutiner og rapporteringer ble kort drøftet.  **Konklusjon:** Det jobbes videre med dette så raskt som mulig. | Karianne |
| **Sak 9/14 Høringer mm**   * Intermodal havn – høring   Forslag om at Grenland Havn utarbeider sak for alle eierkommunene ble kort drøftet.  Enighet om at de interkommuale selskapene bør få oppgavene med å samordne og utarbeidet høringsforslag på sine områder der dette er hensiktsmessig.  Imidlertid er det i denne høringssaken gjort mye i den enkelte kommune og en av kommunene har startet den politiske behandlingen. Denne høringen behandles derfor av den enkelte kommune for seg.  **Konklusjon:**  Denne høringen behandles av den enkelte kommune for seg.  Enighet om at de interkommuale selskapene fremover bør få oppgavene med å samordne og utarbeidet høringsforslag på sine områder der dette er hensiktsmessig. |  |
| **Sak 10/14 Eventuelt GKI styremøtene:** Henvendelse fra arbeidstakerorganisasjonene om å ha en representant i styret for GKI. Henvendelsen kort drøftet.  Konklusjon: Organisasjonene tilbys en observatørplass i styret for GKI.  **Ingen øvrige saker.** |  |

**Neste rådmannsmøte torsdag 20. mars kl 15 – 18 i Porsgrunn (avsluttes med middag fra kl. 18.00)**

Neste Grenlandsråd er: **torsdag 27. februar 2014**